QH มองValuation จูงใจ-ปันผลสูงแนะนำซื้อราคาเป้าหมาย 3.80 บาท
QH โบรกฯมอง Valuation จูงใจ-ปันผลสูงแนะนำซื้อ ราคาหุ้นปัจจุบันซื้อขายที่ส่วนลดกว่ามูลค่าสินทรัพย์ (RNAV) มาก เพราะจากการประเมิน RNAV เป็น 5.00 บาท ขณะที่คาดการณ์อัตราผลตอบแทนปันผลก็อยู่ในเกณฑ์ดีเป็น 5.6% P/E ปี 58 ปัจจุบันซื้อขายที่ระดับ 7.9 เท่า ซึ่งคิดเป็น -0.75SD ของค่าเฉลี่ยในอดีต ส่วนราคาพื้นฐานที่ 3.80 บาทนั้นใช้วิธี SOTP โดยเราประเมินธุรกิจที่อยู่อาศัยด้วย P/E ที่ 8 เท่า และใช้ส่วนลดเงินลงทุนตามราคาตลาดที่ 20%
29 มิ.ย. 2558

บล.ดีบีเอสฯ ระบุในบทวิเคราะห์วันนี้ (29 มิ.ย.) ว่า บริษัท ควอลิตี้เฮ้าส์ จำกัด (มหาชน)หรือ QH ยอดขาย 5 เดือน ปี58 เติบโตถึง 23% เทียบช่วงเดียวกันของปีก่อนเป็น 8.5 พันล้านบาท หรือ 36% ของเป้าขายปีนี้ที่ 23.6 พันล้านบาท ทางด้านรายได้ก็มีแนวโน้มจะทำได้ตามประมาณการ เพราะจากยอดขายรอโอน (Backlog) ณ สิ้นไตรมาส 1/58 สูงเป็น 6.6 พันล้านบาทสามารถที่จะให้รายได้ตามประมาณการปีนี้ ในสัดส่วนที่ 50% แล้ว
คาดว่าแนวโน้มการดำเนินงานตั้งแต่ไตรมาส 2/58 แข็งแกร่งมากยิ่งขึ้น สืบเนื่องจากมีคอนโดพร้อมโอนมากขึ้น อย่างไรก็ตามจากสภาพแวดล้อมที่ค่อนข้างเป็นลบต่ออุตสาหกรรม เราได้มีการปรับประมาณการปีนี้และปีหน้าลงในอัตรา 3% และ 4% ตามลำดับ ทำให้การเปรียบเทียบกำไรปีนี้และปีหน้ากับช่วงเดียวกันของปีก่อนเป็น +9% และ +11% ตามลำดับ จึงถือว่ายังอยู่ในระดับที่ดีอยู่
การที่บริษัทมีความมั่งคั่งด้านเงินลงทุน หากไม่นับพบว่าราคาหุ้นตอนนี้ซื้อขายเฉพาะธุรกิจที่อยู่อาศัย มี P/E เพียง 1.6 เท่า จึงถือว่าราคาหุ้นปัจจุบันนั้นถูก
แนะนำซื้อ ราคาหุ้นปัจจุบันซื้อขายที่ส่วนลดกว่ามูลค่าสินทรัพย์ (RNAV) มาก เพราะจากการประเมิน RNAV เป็น 5.00 บาท ขณะที่คาดการณ์อัตราผลตอบแทนปันผลก็อยู่ในเกณฑ์ดีเป็น 5.6% P/E ปี 58 ปัจจุบันซื้อขายที่ระดับ 7.9 เท่า ซึ่งคิดเป็น -0.75SD ของค่าเฉลี่ยในอดีต ส่วนราคาพื้นฐานที่ 3.80 บาทนั้นใช้วิธี SOTP โดยเราประเมินธุรกิจที่อยู่อาศัยด้วย P/E ที่ 8 เท่า และใช้ส่วนลดเงินลงทุนตามราคาตลาดที่ 20%
 